รัฐบาลไทย-ข่าวทำเนียบรัฐบาล-นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 12/2560
วันพุธที่ 2 สิงหาคม 2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 12/2560
ผลการประชุม ก.ค.ศ. 12/2560
ข่าวสํานักงานรัฐมนตรี408/2560
ผลการประชุม ก.ค.ศ. 12/2560
นพ.ธีระเกียรติเจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 12/2560 เมื่อวันจันทร์ที่31กรกฎาคม 2560 ณ ห้องประชุมสํานักงานคณะกรรมการการอาชีวศึกษา
•เห็นชอบการกําหนดกรอบอัตรากําลัง บุคลากรทางการศึกษาอื่นตามมาตรา 38 ค. (2) ในสํานักงานเขตพื้นที่การศึกษา
ที่ประชุมเห็นชอบการกําหนดกรอบอัตรากําลังข้าราชการครูและบุคลากรทางการศึกษาตําแหน่งบุคลากรทางการศึกษาอื่นตามมาตรา 38 ค. (2) ในสํานักงานเขตพื้นที่การศึกษาประถมศึกษา/มัธยมศึกษาทั้ง 225 เขตซึ่งกําหนดกรอบอัตรากําลังของสํานักงานเขตพื้นที่การศึกษาจากเดิม 14,300 ตําแหน่ง เป็น 10,926 ตําแหน่ง(ลดลงจากเดิม 3,374 ตําแหน่ง) โดยแบ่งเป็นกลุ่มกรอบอัตรากําลังในสํานักงานเขตพื้นที่การศึกษาประถมศึกษา 5 กลุ่ม และกรอบอัตรากําลังในสํานักงานเขตพื้นที่การศึกษามัธยมศึกษา 3 กลุ่ม สืบเนื่องจากภาระงานที่เปลี่ยนแปลงไปตามคําสั่งหัวหน้าคณะรักษาความสงบแห่งชาติ ที่ 19/2560 สั่ง ณ วันที่ 3 เมษายน 2560
โดยกรอบอัตรากําลังในครั้งนี้ เป็นกรอบอัตรากําลังที่ใช้ในระยะแรก และเมื่อมีการประกาศใช้ไปครบระยะเวลา 1 ปีแล้ว ให้มีการติดตามการปฏิบัติงานและภาระงานที่แท้จริง เพื่อปรับปรุงกรอบอัตรากําลังให้มีความเหมาะสมต่อไป
•เห็นชอบ (ร่าง) หลักเกณฑ์พัฒนาข้าราชการครูฯ ก่อนแต่งตั้งให้ดํารงตําแหน่งรองผู้อํานวยการสถานศึกษา สพฐ.
ที่ประชุมเห็นชอบ (ร่าง) หลักเกณฑ์และวิธีการพัฒนาข้าราชการครูและบุคลากรทางการศึกษาก่อนแต่งตั้งให้ดํารงตําแหน่งรองผู้อํานวยการสถานศึกษา สังกัดสํานักงานคณะกรรมการการศึกษาขั้นพื้นฐานโดยสรุปสาระสําคัญได้ดังนี้
- ให้มีการพัฒนาข้าราชการครูและบุคลากรทางการศึกษาก่อนแต่งตั้งให้ดํารงตําแหน่งรองผู้อํานวยการสถานศึกษา มีวัตถุประสงค์เพื่อให้ผู้ผ่านการพัฒนามีอุดมการณ์ วิสัยทัศน์ บุคลิกภาพ ความเป็นผู้นํา การพัฒนาองค์กรต้องมีการเรียนรู้สิ่งใหม่ ๆ สามารถแสดงศักยภาพในสิ่งที่พัฒนาได้
- ให้มีการพัฒนาสมรรถนะรองผู้อํานวยการสถานศึกษา เป็นระยะเวลาไม่น้อยกว่า 60 ชั่วโมงตามขอบข่ายของการพัฒนา 3 ด้านคือ 1) คุณลักษณะรองผู้อํานวยการสถานศึกษาที่พึงประสงค์ 2) ภาวะผู้นําทางวิชาการ 3) การบริหารและการจัดการในสถานศึกษา
- การพัฒนาต้องใช้การเรียนรู้ที่หลากหลายเช่น เรียนรู้ด้วยตนเอง เรียนรู้จากการแลกเปลี่ยนเรียนรู้ การสอนแนะ การศึกษาดูงาน ชุมชนการเรียนรู้ทางวิชาชีพ (PLC) และวิธีการอื่นตามความเหมาะสม
- การประเมินผลการพัฒนาฯเป็นการประเมินผลตามแผนพัฒนารายบุคคล (IDP :IndividualDevelopmentPlan)
- ให้สํานักงานคณะกรรมการการศึกษาขั้นพื้นฐาน และสถาบันพัฒนาครู คณาจารย์และบุคลากรทางการศึกษาเป็นหน่วยงานที่รับผิดชอบในการพัฒนาโดยร่วมกับสถาบันอุดมศึกษา หรือหน่วยงานอื่น จัดทํารายละเอียดหลักสูตรเสนอ ก.ค.ศ. เพื่อทราบ แล้วดําเนินการพัฒนา ตลอดจนรายงานผลการดําเนินการพัฒนาให้ ก.ค.ศ. ทราบ
•เห็นชอบการปรับปรุงหลักเกณฑ์และวิธีการย้ายผู้บริหารสถานศึกษาสพฐ.
ที่ประชุมเห็นชอบการปรับปรุงหลักเกณฑ์และวิธีการย้ายผู้บริหารสถานศึกษา สังกัดสํานักงานคณะกรรมการการศึกษาขั้นพื้นฐาน ตามหนังสือสํานักงาน ก.ค.ศ. ที่ ศธ 0206.4/ว 9 ลงวันที่ 29 กรกฎาคม 2560 กรณีปกติโดยปรับปรุงในประเด็น ดังต่อไปนี้
-คุณสมบัติของผู้ขอย้ายจากเดิมกําหนดว่า “ดํารงตําแหน่งผู้บริหารสถานศึกษาและปฏิบัติหน้าที่ในสถานศึกษาปัจจุบันติดต่อกันมาแล้วไม่น้อยกว่า 24 เดือน โดยนับถึงวันที่ 30 กันยายนของปีที่ยื่นคําร้องขอย้าย” เป็น“ดํารงตําแหน่งผู้บริหารสถานศึกษาและปฏิบัติหน้าที่ในสถานศึกษาปัจจุบันติดต่อกันมาแล้วไม่น้อยกว่า 24 เดือน โดยนับถึงวันที่ 31 ตุลาคม ของปีที่ยื่นคําร้องขอย้าย”
- การยื่นคําร้องขอย้ายกําหนดเป็น “ให้ผู้ประสงค์ขอย้ายยื่นคําร้องขอย้ายประจําปีตามแบบที่ ก.ค.ศ. กําหนด พร้อมความเห็นของคณะกรรมการสถานศึกษาต่อผู้บังคับบัญชาตามลําดับชั้นในระหว่างวันที่ 1-15 สิงหาคม โดยไม่เว้นวันหยุดราชการ ทั้งนี้ คําร้องขอย้ายให้ใช้พิจารณาย้ายได้ไม่เกินวันที่ 31 กรกฎาคม ของปีถัดไปหากพ้นกําหนดเวลา คําร้องใดยังไม่ได้รับการพิจารณาหรือพิจารณาไม่แล้วเสร็จ ให้ถือว่าคําร้องขอย้ายนั้นเป็นอันยกเลิก ทั้งนี้ ผู้ประสงค์ขอย้ายสามารถระบุสถานศึกษาที่ประสงค์จะย้ายไปดํารงตําแหน่งได้ทั้งสถานศึกษาที่เป็นตําแหน่งว่างและสถานศึกษาที่ไม่มีตําแหน่งว่างได้”
- การพิจารณาย้ายผู้บริหารสถานศึกษาให้ดําเนินการย้ายตามลําดับดังนี้
ย้ายสังกัดเดียวกัน ภายในจังหวัดเดียวกัน ซึ่งมีขนาดเดียวกันก่อน / สังกัดเดียวกัน จากจังหวัดอื่น ที่มีขนาดเดียวกัน / สังกัดเดียวกัน ภายในจังหวัดเดียวกัน ขนาดใกล้เคียงกัน / สังกัดเดียวกัน จากจังหวัดอื่น ขนาดใกล้เคียงกัน /ย้ายไปสถานศึกษาต่างประเภท หรือข้ามขนาดสถานศึกษาที่เกินว่า 1 ขนาด ภายในจังหวัดเดียวกัน /ย้ายไปสถานศึกษาต่างประเภท หรือข้ามขนาดสถานศึกษาที่เกินว่า 1 ขนาด จากจังหวัดอื่น
กรณีที่จังหวัดใดมีสถานศึกษาขนาดใดขนาดหนึ่งเพียงสถานที่เดียว ให้พิจารณาในสังกัดเดียวกัน ขนาดใกล้เคียงกัน ภายในจังหวัดเดียวกัน ก่อนพิจารณาย้ายจากจังหวัดอื่น ซึ่งมีขนาดเดียวกัน
•เห็นชอบ (ร่าง) กฎ ก.ค.ศ. ในการสั่งลงโทษภาคทัณฑ์ ตัดเงินเดือน และลดเงินเดือน
ที่ประชุมเห็นชอบ (ร่าง) กฎ ก.ค.ศ. ว่าด้วยอํานาจการสั่งลงโทษภาคทัณฑ์ ตัดเงินเดือน และลดเงินเดือน พ.ศ. ....เพื่อให้สอดคล้องกับคําสั่งหัวหน้าคณะรักษาความสงบแห่งชาติ ที่ 16/2560 สั่ง ณ วันที่ 21 มีนาคม 2560 และคําสั่งที่ 19/2560 สั่ง ณ วันที่ 3 เมษายน 2560 และนําเสนอคณะรัฐมนตรีเพื่อพิจารณาให้ความเห็นชอบก่อนประกาศใช้ต่อไป
สรุปสาระสําคัญร่าง กฎ ก.ค.ศ. ว่าด้วยอํานาจการสั่งลงโทษภาคทัณฑ์ ตัดเงินเดือน และลดเงินเดือน พ.ศ. .... ดังนี้
•เห็นชอบ (ร่าง) มาตรฐานทางจริยธรรมตามรัฐธรรมนูญแห่งราชอาณาจักรไทย พุทธศักราช 2560
เพื่อนําเสนอสํานักงาน ก.พ. เพื่อกําหนดเป็นมาตรฐานทางจริยธรรมที่ใช้กับองค์กรกลางบริหารงานบุคคลทุกองค์กรจํานวน 7 ข้อ ได้แก่
1) ยึดมั่นในสถาบันชาติ ศาสนา และพระมหากษัตริย์
2) มีความซื่อสัตย์ สุจริต เที่ยงธรรม มีจิตสํานึกและความรับผิดชอบที่ดี
3) มุ่งผลสัมฤทธิ์ของงาน บริการด้วยความรวดเร็ว มีอัธยาศัย เสมอภาค ไม่เลือกปฏิบัติ ยุติธรรมถูกต้อง เป็นธรรม โปร่งใส ตรวจสอบได้
4) มีจิตสาธารณะ เสียสละและอุทิศเวลาให้แก่ราชการ ยึดถือประโยชน์ส่วนรวมมากกว่าประโยชน์ส่วนตน ไม่มีผลประโยชน์ทับซ้อน
5) เคารพกฎหมาย มีวินัย ยึดมั่นในจรรยาบรรณวิชาชีพ รักษาชื่อเสียงและภาพลักษณ์ ไม่ทําตนให้เป็นที่เสื่อมเสียเกียรติศักดิ์ของตําแหน่งหน้าที่
6) มีความรัก สามัคคี ปรองดอง ยอมรับฟังความคิดเห็นของผู้อื่น ช่วยเหลือเกื้อกูลกัน
7) ดํารงตนตามหลักปรัชญาของเศรษฐกิจพอเพียง รักษาธรรมชาติและสิ่งแวดล้อม
นอกจากนี้ ที่ประชุมได้เห็นชอบการกําหนดตําแหน่งและอัตราเงินเดือนข้าราชการครูและบุคลากรทางการศึกษาซึ่งเป็นอัตราว่างจากผลการเกษียณอายุราชการ เมื่อสิ้นปีงบประมาณ พ.ศ. 2559 ในโรงเรียนราชประชานุเคราะห์ 33 โรงเรียนราชปิโยรสา ยุพราชานุสรณ์ และโรงเรียนนันทบุรีวิทยา ในพระบรมราชานุเคราะห์ เป็นกรณีพิเศษ
รวมทั้งเห็นชอบให้นําแนวปฏิบัติการอนุมัติให้แต่งตั้งข้าราชพลเรือนสามัญที่มีคุณสมบัติต่างไปจากคุณสมบัติเฉพาะสําหรับตําแหน่งตามมาตรฐานกําหนดตําแหน่ง ตามหนังสือสํานักงาน ก.พ. ที่ นร 1006/ว 10 ลงวันที่ 24 ธันวาคม 2557 มาใช้บังคับกับข้าราชการครูและบุคลากรทางการศึกษา ตําแหน่งบุคลากรทางการศึกษาอื่นตามมาตรา 38 ค. (2) โดยอนุโลม
ดรุวรรณ บุญมาก, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ